בני פורת

בנימין (בני) פורת (נולד בשנת 1972) הוא פרופסור למשפט עברי, ראש המכון לחקר המשפט העברי באוניברסיטה העברית.

==ביוגרפיה==
בני פורת נולד והתגורר בירושלים, למד בישיבה התיכונית נווה שמואל ולאחר מכן למד בישיבת ההסדר אור-עציון ובישיבת מרכז הרב ושירת בצה"ל בחטיבת הנח"ל במסגרת ההסדר. בשנת 1999 סיים תואר ראשון בהצטיינות במדעי הרוח באוניברסיטה הפתוחה, בשנת 2002 סיים תואר שני בהצטיינות במדעי הרוח באוניברסיטה העברית ושנה לאחר מכן קיבל את "פרס יעקב הרצוג" על הצטיינות יתירה בלימודי משפט עברי. בשנת 2009 הוענק לו תואר ד"ר למשפטים בהצטיינות יתירה באוניברסיטה העברית. נושא עבודת הד"ר: פרשנות החוזה במשפט התלמודי<ref>[https://asif.co.il/wpfb-file/9-pdf-63/ העבודה] בספריית אסיף</ref>. בשנת 2010 השלים פוסט-דוקטורט באוניברסיטת טורונטו והוענק לו פרס משה זילברג.

ד"ר פורת מונה בשנת 2011 כחבר סגל בכיר באוניברסיטה העברית, ובמקביל החל משמש ראש המכון לחקר המשפט העברי, ומעורכי שנתון המשפט העברי. משנת 2015 משמש מרצה בכיר באוניברסיטה העברית ומשמש חבר הוועד המנהל במכון למחקרי חקיקה ולמשפט השוואתי של האוניברסיטה העברית. בשנת 2016 הוענק לו "פרס תיגר" מאת אוניברסיטת בר-אילן. בראשית 2019 מונה על ידי האוניברסיטה העברית למופקד הקתדרה למשפט עברי על-שם ג'וזף טננבאום. באפריל 2021 קיבל מהאוניברסיטה תואר פרופסור.

חיבר וערך ספרים ועשרות מאמרים בתחומים "דיני חוזים במשפט העברי" ו"זכויות חברתיות במשפט העברי" שהתפרסמו במגוון במות.

פורת עסק בנושא בהוספת המונח "משפט עברי" לחוק יסודות המשפט, ואף השתתף בדיוני ועדת החוקה, חוק ומשפט של הכנסת בנושא'

בני פורת מתגורר במעלה אדומים, נשוי ואב לחמישה.

==ספרים ומאמרים בולטים==
===צדק דלים===
עטיפת הספר "צדק דלים"
הספר "צדק דלים" יצא לאור בשנת 2019 מאת בני פורת, בהוצאת נבו.

הספר בוחן לעומק יסודות דיני הרווחה שבחומשי התורה ובדיני הצדקה שהתפתחו מאוחר יותר בספרות חז"ל; חכמי המשנה והתלמוד, ומוכיח כי בצד קווי הדמיון שבין תפיסת הצדק החברתי המצטיירת ממצוות התורה לבין זו שעולה מדיני צדקה שבספרות חז"ל, מצויים גם קווי שוני המבדילים ביניהם. אומנם מבחינות מסוימות דיני צדקה של חז"ל ממשיכים את החזון שהתורה מתווה בחקיקתה החברתית-כלכלית, אך מבחינות אחרות הם מציגים חזון חברתי שונה בתכלית. בהקשרם של דיני הרווחה, המעבר מן המקרא לעולמם של חכמים מבטא רצף ותמורה כאחד.

הספר נועד "לסייע בחידוד ההקשבה לקולות הייחודיים שמקורות התורה וחז"ל משמיעים בתחום זה של דיני רווחה וצדק חברתי ולהזמנה למחשבות חדשות על האפשרויות שהמורשת היהודית מציעה לדמותה של חברת מופת."

מסקנת הספר היא כי התורה וספרות חז"ל מכילות יותר מאשר הצעה אחת לדמותה של החברה הצודקת, ודרושה הבנה מעמיקה של מערכות היחסים בין שני חזונות אלה.

===מאמרים בולטים===
*[https://www.academia.edu/18434023/הפילוסופיה_של_המשפט_העברי_עיון_מתודולוגי הפילוסופיה של המשפט העברי: עיון מתודולוגי]
*[https://www.academia.edu/6349869/תום_הלב_בפרשנות_החוזה_עיון_תלמודי_בהשוואה_למשפט_הישראלי תום הלב בפרשנות החוזה: עיון תלמודי]
*[https://www.academia.edu/29815303/תום_לב_עיון_מושגי_השוואתי תום לב: עיון מושגי-השוואתי ]
*[https://www.academia.edu/19162102/Ownership_and_Exclusivity_Two_Visions_Two_Traditions Ownership and Exclusivity: Two Visions, Two Traditions (מערכת היחסים שבין בעלות והדרה מנקודת מבט השוואתית: המשפט האנגלו-אמריקאי והמשפט העברי)]

== קישורים חיצוניים ==

* [https://law.huji.ac.il/people/בני-פורת פרופסור בני פורת] באתר האוניברסיטה העברית.
* [https://www.globes.co.il/news/home.aspx?fid=10318 ד"ר בני פורת] באתר גלובס
* [https://www.youtube.com/watch?v=MsY9uD5DH1Q ד"ר בני פורת: "בין כפיית זכויות למימושם"] (הרצאה)
* [http://www.ybm.org.il/lesson?lesson=17497&format=V ד"ר בני פורת: "זכות המיעוט להשתתפות בתהליך קבלת ההחלטות"] (הרצאה)
* 

* בני פורת, ״[https://openscholar.huji.ac.il/minervacenter/blog/porat1 נטל ההוכחה והזכות לקיום בכבוד]״, בבלוג שיח.זכויות@מינרבה, 29 בינואר 2023.

==הערות שוליים==

קטגוריה:חוקרי משפט עברי
קטגוריה:סגל האוניברסיטה העברית בירושלים: משפטים
קטגוריה:בוגרי ישיבת מרכז הרב
קטגוריה:בוגרי האוניברסיטה הפתוחה
קטגוריה:בעלי תואר דוקטור מהאוניברסיטה העברית בירושלים
קטגוריה:מעלה אדומים: אישים
קטגוריה:בוגרי ישיבת ההסדר אור עציון
קטגוריה:ישראלים שנולדו ב-1972
קטגוריה:עורכי כתבי עת תורניים